AirPlay Mirroring kommer til Mac i juli - FlatpanelsDK\nAirPlay Mirroring kommer til Mac i juliAf Rasmus Larsen (@flatpanelsdk)12 Jun 2012\nApple melder nu, at det nye Mountain Lion-styresystem til Mac kommer i juli og bringer AirPlay Mirroring med sig. Dermed bliver det muligt tr�dl�st at sende video, billeder, spil og programmer fra Mac over p� tv-sk�rmen via Apple TV-boksen.AirPlay Mirroring til MacApple pr�senterede i g�r deres nye Mountain Lion-styresystem officielt. Selvom vi godt vidste, at Apple havde AirPlay Mirroring p� vej, s� er det nu endeligt bekr�ftet, at det kommer sammen med Mountain Lion i juli.AirPlay Mirroring er klar til Mac i juliDer kom ogs� et par ekstra detaljer om AirPlay Mirroring p� bordet. AirPlay Mirroring vil virke i alle situationer, og man kan til enhver tid duplikere sit skrivebord over p� tv-sk�rmen. AirPlay har l�nge v�ret aktiveret i iTunes, s� man har kunnet sende tr�dl�s musik fra en Mac/PC til f.eks. musikanl�g eller tv-sk�rm. I Mountain Lion udvides muligheden ogs� til video, spil, billeder og programmer.AirPlay Mirroring er klar til Mac i juliDet betyder i praksis, at man vil kunne sende video fra en Mac tr�dl�st over p� tv-sk�rmen; uanset om videokilden er fra internettet eller en videofilm p� computeren. AirPlay Mirroring vil i �vrigt ogs� virke til spil. 1080p-opl�sning er underst�ttet, hvis man har den nye Apple TV (1080p).Ejere af Mac-computere lanceret efter 2011 vil i �vrigt kunne anvende mulighederne uden et tr�dl�st netv�rk. Her kan man med en Mac og en Apple TV-boks oprette et direkte (ad hoc) netv�rk og sende billedet fra en Mac direkte op p� en tv-sk�rm. Det er s�rlig praktisk, n�r man er udenfor hjemmet. AirPlay virker ogs� p� alle Apples iOS-enheder og AirPlay Mirroring p� iPhone 4S, iPad 2 og iPad 3.


Netflix-status – flere abonnenter og gæld på 80 mia. kroner\nNetflix-status – flere abonnenter, dyre produktioner og en gæld på 80 milliarder kroner\nSteen Jørgensen 30. oktober 2019\nNetflix nærmer sig 160 millioner betalende abonnenter og vil trods gæld på 80 milliarder kroner bruge rekord mange milliarder på egne produktioner her i 2019.\nKonkurrencen inden for streamingtjenester bliver stadig hårdere. Som paddehatte dukker der nye tjenester op, der alle vil snuppe kunder, gerne fra de andre på markedet. Netflix’ taktik for at holde på sine abonnenter er enkel – de bruger gigantiske summer på at producere originale shows og film og håber, at det vil lokke endnu flere kunder til.\nNetflix tæt på 160 millioner betalende abonnenter\nDen taktik er som sådan gået udmærket for Netflix, i hvert fald frem til forrige kvartal, hvor streamingtjenesten for første gang siden 2011 mistede abonnenter. Den primære årsag til det er den prisstigning, der kom i begyndelsen af året. Netflix forventede dog, at det ville ændre sig i tredje kvartal af året i og med, at tredje sæson af Stranger Things skulle rulle over skærmen. Sådan blev det også.\nSelskabet gik efter syv millioner nye abonnenter i løbet af tredje kvartal, og de nåede næsten det mål. Ifølge de seneste tal fik de 6,8 millioner nye abonnenter. Det bringer dem op på totalt 158,3 millioner betalende abonnenter verden over.\nSe også: Guide til bedste streaming tjenester\nGæld på 80 milliarder kroner\nDet er dog ikke billigt at skaffe sig kunder. Netflix måtte nemlig lægge yderligere to milliarder dollars til sin gæld for at kunne finansiere de originale produktioner, de udvikler. Gælden er dermed gået fra en milliard dollars i første kvartal af 2016 til 3,74 milliarder i tredje kvartal af 2019 og bliver til en total gæld på over 12 milliarder dollars. Det svarer til godt 80 milliarder kroner.\nPlanen er desuden af bruge over 15 milliarder dollars på at producere materiale i 2019. Det er ifølge direktør Reed Hastings rekord. Det er vist kun i disse Silicon Valley-tider, at det er muligt at drive forretning på den måde…\nDet kommende år kommer til at give Netflix endnu flere konkurrenter, og ikke i letvægterklassen. Både Apple TV+ og Disney+ går i luften i november, og i 2020 kommer HBO Max og Peacock også på banen. Derudover vil også de eksisterende konkurrenter som Amazon Prime og Hulu gerne være med.\nMed udsigten til at miste populære programmer som Venner, The Office og alt Marvel og Star Wars har Netflix brugt bunkevis af penge på at udvikle originalt materiale til at erstatte dette, samt købt licens til programmer som Seinfeld. Fremtiden vil vise, om Netflix har valgt den rette taktik. På et eller andet tidspunkt bliver det også tid at betale af på gælden.


Aktieåret 2018 – hvordan vil det gå? – Rådgiverens blog om privatøkonomi\nAktieåret 2018 – hvordan vil det gå?\nHvordan bliver aktieåret 2018? Aktierne fortsætter med at stige, men det samme gør risikoen for en korrektion i markedet.\nAktier i formuen er godt\nAktier er en væsentlig bestanddel af danskernes formuer. Og hvis du kan acceptere risikoen for, at din formue pludselig kan blive mindre, vil aktier ofte være en god placering.\nFor langt de fleste, der sparer op til pension eller andet, har kortvarige fald i aktiekursen ikke betydning for formuen på lang sigt. Derfor bør du normalt have aktier som en fast del af din formue. Du bør løbende købe og sælge aktier og andre værdipapirer, når du vedligeholder din portefølje og sparer op. Men husk at sprede risikoen.\nDerfor må du spørge dig selv, bliver aktieåret 2018 godt eller dårligt? Husk at det naturligvis ikke er muligt at forudsige udviklingen på de finansielle markeder med nogen sikkerhed – heller ikke for et enkelt år.\nSyv anbefalinger om aktieinvesteringer\nHvordan bliver aktieåret 2018?\nAktieåret 2018 kan blive et vanskeligt år at investere i, men generelt bliver det nok et OK aktieår. Der kommer med mellemrum større korrektioner i markedet. Gennem de seneste 10 år har der været mindre korrektioner, men lige nu har vi en korrektion til gode. Det kan vi sige alene ud fra en simpel mekanisk fremskrivning, men hvad siger en analyse?\nI første omgang bliver aktieåret 2018 præget af den sikkerhedspolitiske situation i Asien og Nordkorea og væksttallene for Europa og USA. Dertil kommer den generelle renteudvikling, hvor spørgsmålet er, om perioden med lav rente er ved at være slut. Der er naturligvis mange andre forhold, som jeg ser bort fra i denne omgang. Se eventuelt Synspunktet i Berlingske Business på lørdag eller FinansNYT i næste uge, hvor der er en quiz om dette.\nUdvikler den sikkerhedspolitiske situation sig i verden negativt (eksempelvis i Iran eller Nordkorea), hvilket er meget sandsynligt, medfører det en generel højere risiko i markederne. Det vil gøre produktionsvilkårene for virksomheder mere ustabile, fordi forbrugerne typisk bruger færre penge, når der er uro i verden. Det er ikke godt for aktiekurserne. Spørgsmålet er, hvor meget af denne risiko der allerede er indregnet i priserne.\nSvag vækst i Europa\nStigende vækst i Europa kan tænkes at kompensere for en negativ sikkerhedspolitisk udvikling i verden. Det er dog tvivlsomt, om der kommer mere fart på væksten i Europa.\nReformpolitikken i EU går langsomt frem, eksempelvis er arbejdsmarkedet i Europa fortsat meget stift. Derfor er det svært at forestille sig, øgede investeringer i nye arbejdspladser i Europa i 2018. Som aktieinvestorer, skal vi nok ikke vente hjælp fra den kant.\nVæksten fortsætter i USA\nI USA vil den nyligt vedtagne skattereform give bedre vilkår for profit til selskaber og ejere. Det påvirker aktierne positivt, men det er formentligt allerede afspejlet i kurserne, så heller ingen hjælp herfra.\nDet går stadig godt med at skabe nye arbejdspladser i USA, så der er ikke tegn på, at væksten går i stå. Et afgørende forhold i USA’s økonomi er inflationstallene og dermed også udviklingen i renten. Der er tegn på stigende rente, og det kan betyde, at obligationer på sigt atter får mere normale rentevilkår.\nAfledte effekter og mulige trusler\nStiger renterne i USA, får det givetvis indflydelse på den europæiske rente. Det kan give ændrede betingelserne for pengepolitikken i Europa i slutningen af 2018. Så er spørgsmålet om den europæiske centralbank (ECB) strammer op eller fortsætter med at poste euro ud på markedet.\nEn højere obligationsrente giver på kort sigt faldende efterspørgsel efter aktier, og det kan udløse den korrektion på aktiemarkedet, vi har til gode. Generelt set er der dog ikke udsigt til større ændringer i makroøkonomien, – ingen krise i sigte her.\nKan den næste krise så komme fra østen? Umiddelbart ser det ud til, at Kina, Indien og de øvrige asiatiske lokomotiver stadig har god fart i økonomien, så her lader truslerne til at være begrænsede i 2018.\nAktiekurserne stiger – det samme gør risikoen\nJeg må derfor konkludere, at 2018 formodentlig bliver et år med stigende aktiekurser, men at risikoen fortsat er stigende, og en korrektion i markedet er nært forestående. Hold derfor øje med tegnene, og vær klar til at rebalancere porteføljen i 2018 oftere end normalt. Vær også opmærksom på at obligationsmarkederne kan udvikle sig gunstigt for nye investeringer i løbet af året, hvis renten er stigende.\nGodt nytår – og godt aktieår 2018\nLæs Aktieåret 2018 – hvordan vil det gå? og andre artikler om investering, pension og privatøkonomi i ugebrevet FinansNyt. Få FinansNyt helt gratis


Jane Austen: Persuasion – Mest om bøger\n20. marts 2021 beldenak\nEt overraskende mesterværk\nDette er min fjerde bog af Jane Austen, så jeg synes efterhånden jeg kender hendes stil og hendes tematikker. Derfor var det også en særlig oplevelse at læse Persuasion, for den bragte noget nyt til min oplevelse af forfatterskabet.\nAnne Elliott er en typisk Austen-heltinde. Hendes mor er død som ung, så hun er vokset op med sin far og sine to søstre, mens moderens veninde, Lady Russell, har været deres nabo og påtaget sig at hjælpe med døtrenes opdragelse, så pigerne kunne vokse op og blive forstandige og attraktive på ægteskabsmarkedet. Lillesøster Mary er allerede blevet gift, mens storesøster Elizabeth er så kræsen og optaget af sit klassetilhørsforhold, at hun måske aldrig bliver det. Anne har været tæt på. Otte år tidligere var hun på nippet til at gifte sig med kaptajn Wentworth, men Russell overtalte hende til at droppe ham i håb om at finde noget bedre.\nI mellemtiden er familien faldet fra tinderne. Faderen, sir Walther sidder på bogens første sider og læser om sig selv i en adelshåndbog. Han har aldrig nægtet sig selv noget, der efterhans opfattelse passede sig til en af hans tand, men til gengæld har han forsømt sit gods så meget, at det kniber med indtægterne. Situationen er faktisk så beklemt, at godset må lejes ud til en admiral Croft, der har tjent godt på kapervirksomhed under Napoleonskrigene. Faderen og Elizabeth flytter til Bath, hvor den sociale dam er så lille, at de er sikre på at være øverst i fødekæden, mens Anne, der stadig ikke har fundet noget bedre på kærlighedsfronten, tager på besøg hos Mary og hendes mand Charles Musgrove.\nAnne Elliott har den forstand og den renfærdighed, der så typisk for Austens hovedpersoner. Hun ser igennem de andres forlorne fornemhed, men har selv perfekte manerer. Hun er intelligent og læser bøger, men hun er også praktisk og handlingsorienteret, når der er behov for det. Hun kan virke så korrekt og så afbalanceret, man kan frygte for, at hun aldrig finder den lidenskabelige kærlighed, hun har fortjent. Nu er chancen, der imidlertid igen. Kaptajn Wentworth er i familie med admiral Crofts søster, så de møder snart hinanden igen hos familien Musgrove. Anne synes først, at det er forfærdeligt pinligt at møde ham, men inden længe mærker hun også gamle følelser og lidenskaber blusse op igen. Han virker imidlertid mere opgave af Charles Musgroves to søstre Henrietta og Louisa, der begge er unge, smukke og Annes gode veninder.\nEller er han? Hvad betyder det, når han kaster et blik på Anne? Er det godt eller dårligt, at det er hende der kigges til som den, der ved hvad der skal gøres, når tingene spidser til?\nNå, de fleste kan sikker godt regne ud, hvordan den historie ender. Det interessante er, hvordan vi kommer dertil, og det er her jeg oplevede, at Persuasion viste nye veje. Austen har altid et skarpt blik for hyklerne i overklassen, der taler om dannelse og gode manerer, selvom de i virkeligheden bare ser ned på andre mennesker. Den kritiske tilgang er mere eksplicit her, og hun rykker den helt ind i centrum af historien. Annes familie er dybest set arrogante og usympatiske. Sir Walther ser konsekvent ned på de mænd, der har kæmpet for England i krigene og skabt værdi ved at tjene deres egne penge.\nEndnu mere slående er, at Anne skiller sig også ud ved selv at tage initiativet over for Wentworth. Det sker selvfølgelig inden for respektabilitetens rammer – hun er bestemt ikke som Lydia i Pride and Prejudice – men hun ved ikke, hvor hun står, da hun kommer så tæt på et åbent frieri, som hun kan. Det betyder også, at vi som læsere får lov til at forelske os og længes sammen med hende, og det klæder romanen.\nAusten skriver fantastisk og sammen med hendes menneskekendskab giver det en solid bund under alle hendes romaner. I hendes bedste bøger løftes det yderligere af humor og indlevelse personer, der lever i men samtidig hæver sig op over de snævre spilleregler i deres på en gang privilegerede og kontrollerende miljø. Det lykkes til fulde i Persuasion, som er en vidunderlig roman.\nbøger jane austen litteratur persuasion roman\nTidligere opslag John Banville: Bevisernes bog\nNæste opslag E. L. Doctorow: Ragtime


Florida smadrer smitterekord, mens Disney World åbner igen - politiken.dk\nFlorida smadrer smitterekord, mens Disney World åbner igen\nFoto: Gregg Newton/Ritzau Scanpix\nDer var lang kø til Disney Wolrd med i weekenden.\nDer var lang kø til Disney Wolrd med i weekenden. Foto: Gregg Newton/Ritzau Scanpix\nInternationalt 13. jul. 2020 kl. 07.42\n15.300 blev testet positiv for coronavirus i Florida fra lørdag til søndag.\nDet er det højeste antal nye smittede, der er registreret i en enkelt amerikansk delstat, siden coronaepidemien brød ud.\nFlorida er en af de delstater, der har været hårdest ramt af coronapandemien.\nDet afholdt dog ikke en af verdens mest ikoniske forlystelsesparker - Walt Disney World i Orlando - i at åbne for et begrænset antal gæster lørdag.\nMed 15.300 nye smittetilfælde passerer Florida med afstand rekorden for flest bekræftede smittetilfælde på et enkelt døgn.\nLæs også: Anders And tilbage på job for første gang i fire månder: Walt Disney World åbnet i USA's epicenter\nTidligere stod staten New York for den kedelige rekord, da der 10. april blev registreret 12.847 smittetilfælde på et enkelt døgn.\nHvis Florida var et land, ville det rangere som nummer fire på listen over lande med flest nye smittetilfælde.\nKun USA, Brasilien og Indien bekræfter flere smittede dagligt.\nSituationen er eskaleret i store dele af USA.\nSåledes er antallet af nye smittetilfælde steget de seneste to uger i 40 delstater sammenlignet med de foregående to uger.\nPå nationalt plan er der de seneste fire dage i træk registreret over 60.000 nye smittetilfælde.\nEn smule at glæde sig over\nUd over Florida er Texas, Californien og Arizona blandt de hårdest ramte delstater.\nI sidstnævnte var der dog søndag endelig en smule at glæde sig over. Således er der 'blot' registreret 2537 nye smittetilfælde i delstaten. Det var første gang i over en uge, at der blev registreret færre end 3000 nye smittetilfælde i delstaten.\nI alt er 3,2 millioner testet positive for coronavirus i USA, mens der er registreret 134.898 dødsfald blandt coronapatienter i landet.\nLæs også: Overblik: Følg udviklingen for coronavirus i alle verdens lande\nDet fremgår af en opgørelse fra Johns Hopkins University søndag aften.


Pirogger er helt fantastiske, de kan fyldes med alverdens lækkerier som blandt andet her, pikantost, skinke og grøntsager. De er super lette at lave og så er de nemme at have i fryseren og tage op, i tilfælde af at de skal bruges i en madpakke. De kan desuden også sagtens bruges som en let aftensmad eller en super lækker weekend frokost. Mine pirogger med skinke og pikantost er et sikkert hit!\nDu kan også bage min favorit med kylling, hvis du hellere vil det.\nHvad fylder man dem med?\nMine pirogger er fyldt med både porre og tomat, af grøntsager. Men du kan sagtens bruge andre grøntsager hvis du heller vil det. Ærter, majs, revet gulerødder eller en anden af dine favorit grøntsager er også super fine.\nSelvom det ikke er halloween, kan jeg anbefale mine skønne edderkop-pizza’er til børnene.\nHvad kan man erstatte pikantosten med i disse pirogger med skinke?\nDisse fiduser smager faktisk lidt af min traditionelle skinke / butterdejsstang, og det er ikke en dårlig ting! Pirogger er dælme bare skønt. Meen hvis du synes der er lidt for meget pikantost på bloggen, så kan du sagtens erstatte det med både en skøn tomatsovs eller en anden type smøreost. Du kan desuden også bare lave dem uden sovs/ost – meeen det er i min verden en smule kedeligt, desværre.\nVil du prøve den omtalte skinkestang? Find min opskrift her.\nPirogger er helt fantastiske, de kan fyldes med alverdens lækkerier som blandt andet her, pikantost, skinke og grøntsager. De er super lette at lave og så er de nemme at have i fryseren og tage op, i tilfælde af at de skal bruges i en madpakke.\nAntal 30 pirogger\nÆg eller mælk (til pensling)\nSmuldre gæren i en skål, tilføj vandet og rør det godt sammen.\nRør sukker og salt i, tilsæt smeltet smør og derefter putter du hvedemel i, lidt af gangen, indtil dejen føles blød og smidig.\nLad den hæve under et klæde på køkkenbordet, til dobbelt størrelse, her tog det ca. 45-60 minutter.\nRul lidt af dejen ud af gangen på et meldrysset bord, og skær cirkler ud af dejen i den størrelse du ønsker.\nLæg fyld på dine cirkler, læg den ene halvdel indover og tryg sammen med en gaffel, så dine pirogger er godt lukket sammen.\nLad dem hæve ca. 30 minutter mere inden du pensler dem og derefter sætter dem i ovnen ca. 12 minutter ved 180 grader varmluft.\nServer dine pirogger straks efter tilberedning, eller frys dem ned til senere brug – jeg har næsten altid små poser i fryseren med forskelligt bagværk, så min mand blot kan fiske en enkelt op, de dage jeg ikke har smurt hans madpakke, og hvor han ikke selv har tid.\nDisse pirogger med skinke er fryseegnet.\nKeyword hjemmebag, madpakke, pikantost, Skinke\nJeg har også delt et stort overblik over madpakke inspiration her på bloggen, med hele 39 ideer – måske du kan finde dig endnu flere madpakke favoritter i det?\nBøffer i fad med pikantsovs og ovnkartofler.\nMadplan 05.05.19. Lækker familiemad. – #Hashtagmor\n[…] pirogger med skinke og pikantost. Super lækker aftensmad, der smager lidt hen af min butterdejsstang med […]\nJeg er vild med disse! Jeg har bagt både dem med kylling og dem her mange gange efterhånden.\nKonen bager dem ofte til min madpakke! Jeg er chauffør og har brug for noget lækkert i madpakken.\nKan man fylde andet i dem også?\nDu kan sagtens fylde dem med kylling, stegt hakket oksekød eller helt droppe kødet og i stedet fylde svampe eller andet i. Kun fantasien sætter grænser 🙂\n[…] Pirogger med skinke. […]


» Bestil E14 2W LED – Parfumepære/køleskab – 79 kr.\nE14 2W LED – Parfumepære/køleskab\nNavn: E14 2W LED – Parfumepære/køleskab\nMange e-forretninger frembyder heldigvis diverse metoder til levering. En af dem der er mest anvendt er i dag pakkeshops, hvor du så nemt kan hente de nyindkøbte varer når det passer ind i din kalender. Fragtmetoden er nemlig i høj grad problemfri, og i mange tilfælde desuden den mindst kostelige fragttype ved køb af E14 2W LED – Parfumepære/køleskab.\nDu burde ligeledes påtænke at vælge at få udbragt til din hjemmeadresse eller ud til dit arbejdes adresse. Fragtformen er godt nok en lille smule mindre prisbillig, men derudover ekstremt smertefri. Den billigste mulighed for levering vil dog altid være at du selv henter varerne, hvilket dog stiller krav om at du opholder dig lige ved internet selskabets lager.\nLeveringsdygtigheden på Tilbehør > Lyskilder og pærer > LED er yderst udslagsgivende i tilfælde af at man absolut skal bruge produktet øjeblikkeligt, og derfor er det forholdsvis væsentligt at du ser den forventede leveringstid ved det respektive produkt.\nFlere online forhandlere tilbyder levering på næstkommende hverdag på mange produkter, eksempelvis E14 2W LED – Parfumepære/køleskab, men som trods alt nødvendiggør at ordren køres igennem forinden et fast klokkeslæt, med hensynstagen til at de kan nå at få varen skippet afsted inden personalet har fyraften.\nNogle internet foretagender yder levering uden beregning, men for det meste gælder det kun hvis man bestiller for en konkret sum. Som alternativ bør man overveje den mest letkøbte fragtmetode, hvilket ofte – uden hensyn til om du bor nær Fredericia, Brønderslev eller Humlebæk – er at få dem til at levere bestillingen til en pakkeshop.\nDet er jo usædvanlig bekvemt for købere at finde information om priser fra diverse internet outlets, og derved har mange Duralamp online selskaber været nødt til at nedsætte priserne på mange af deres produkter – til babyer og børn, og ligeledes til kvinder og mænd – drastisk, og endda nogle gange frembyde gratis fragt.\nTil gengæld kan det stadigvæk vise sig lukrativt at sammenligne en række firmaer på nettet efter udsalg på E14 2W LED – Parfumepære/køleskab forinden du bestiller, sådan at man er usvigeligt sikker på at få den laveste pris.\nMan må trods alt være opmærksom på, at ifald en online webshop udlover deres varer for en pris der kan virke overordentlig attraktiv, kunne det undertiden være et karakteristika der viser en bedragerisk online butik. Kortbetalinger er imidlertid inkluderet i en vedtægt, som forsvarer dig som kunde imod uærlige e-butikker.\nGenerelt slår vi et slag for kortbetalinger eller MobilePay. Som en anden løsning kunne du benytte en løsning på afbetaling fra eksempelvis ViaBill, forudsat du ser en fordel i at klare regningen senere.\nForinden folk shopper hos en Duralamp e-butik kunne de utvivlsomt tyde e-shoppens forretningsaftale, dog er det normalt en omfattende opgave.\nEt nemmere alternativ kan være at finde ud af hvorvidt internet forretningen er e-mærket, hvilket almindeligvis er en erklæring om at internet forhandleren efterlever de danske retningslinjer, udover at online shoppen lejlighedsvis undersøges af sagkyndige der er inde i lovgivningen. Det er en rigtig god chance for at blive hjulpet, såfremt du forvoldes vanskeligheder som følge af din bestilling.\nForuden dette kan det være til hjælp at man er omhyggelig omkring de mest relevante bestemmelser der gælder for transaktionen, som for eksempel hvilken ombytningspolitik internet virksomheden garanterer. I den sammenhæng er det tilmed vigtigt, at man når som helst bibeholder ens kvittering på e-mail, så man altid vil kunne bekræfte ordren af E14 2W LED – Parfumepære/køleskab, hvad end du søger en vare til en dreng eller pige.\nTrustpilot bringer dig aldeles passende genveje til at efterforske flere forhenværende brugeres betragtninger og derfor kan det være til hjælp, at du gennemgår online firmaets bedømmelser af E14 2W LED – Parfumepære/køleskab forud for at du placerer din ordre.\nFacebook indebærer derudover ultra hensigtsmæssige muligheder for at få en idé om internet selskabets troværdighed. Her ses endda internet butikker som giver kunderne mulighed for at frembringe en omtale af deres købsoplevelse, som på samme måde bør tages i brug til afvejning af hvor glade kunderne er.\nVores side er annoncefinansieret. Vi har faste samarbejder med diverse online firmaer eftersom vi formidler deres produkter, og indkasserer betaling om vores besøgende foretager en bestilling.\nInformationer om varer og firmaer på nettet opretholdes jævnligt, men vi kan ikke stilles ansvarlig for justeringer der muligvis er udarbejdet siden vi sidste gang opdaterede vores informationer.


Holiday home Labin Ripenda Mikoti i Ripenda Kras til Bedste Pris-garanti | Agoda.com\nSe alle 26 ejendomme i Ripenda Kras.\nHoliday home Labin Ripenda Mikoti\nRipenda Kras, Ripenda Kras, Kroatien - Se på kort\nMere om Holiday home Labin Ripenda Mikoti\nNår du besøger Labin, så vil du rigtigt føle dig hjemme på Holiday home Labin Ripenda Mikoti, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nNyd et væld af uforlignelige servicetilbud og bekvemmeligheder på dette hotel i Labin. For gæsternes velbefindende tilbyder hotellet gratis trådløst internet på alle værelser, parkering.\nAtmosfæren på Holiday home Labin Ripenda Mikoti afspejles på hvert eneste værelse. aircondition, opvarmning, altan/terrasse, fjernsyn, satellit-/kabel-tv er blot nogle af de faciliteter der kan findes på ejendommen. Dette hotel tilbyder hele rækken af fritidsfaciliteter, blandt andet boblebad, udendørs pool. Uanset hvilket formål din rejse har, så er Holiday home Labin Ripenda Mikoti et fremragende valg, når du er i Labin.\nRipenda Kras Ejendomme


Det sker ikke kun i Brasilien: Skovene brænder også i Bolivia | Information\nDe bolivianske myndigheder har haft begrænsede midler at sætte ind mod skovbrandene.\nHer lugter stadig af røg. Et sort-hvidt lag af aske ligger overalt, og træstammerne er fuldstændig forkullede. Ilden kom til landsbyen Consuelo, nær San Ignacio de Velasco i Chiquitania-regionen i Bolivia i begyndelsen af august.\n»Det var uden for byen. Der var gået ild i én af græsmarkerne. Vi kunne ikke gøre noget. Det blæste voldsomt, og der var en stærk varme. Ilden fik fat i skoven,« husker 33-årige Maria del Carmen Roca, der bor i landsbyen med sine tre børn.\nEfter to uger var et areal på over 1.800 hektar brændt ned. Langt størstedelen af området – 1.400 hektar – var skov, hvor landsbyens indbyggere bedriver bæredygtig skovdrift.\nChiquitania-regionen i Bolivia er et område af såkaldt tørskov, som grænser op til Amazonas. Mens skovbrande under stor global mediebevågenhed har raset i Amazonas, har brandene i Chiquitania ikke fået samme omtale.\nMen det er et kæmpe område, der er brændt, særligt i løbet af den seneste måned. Ifølge den seneste rapport fra delstaten Santa Cruz er 1,7 millioner hektar skov brændt. Den lokale ngo Fundación Amigos de la Naturaleza (FAN) vurderer, at over to millioner hektar er brændt, mens Bolivias centralregering vurderer, at omkring en million hektar er ramt.\nVandtanke på 20 liter\nDe lokale myndigheder har desperat forsøgt at bekæmpe ilden med ekstremt beskedne midler: rygsække med vandtanke med en kapacitet på blot 20 liter, macheter, river og plastikspande. En lang tørkeperiode har dertil udtørret områdets floder, så der har dårligt været vand at fylde i vandtankene. Mange frivillige brandmænd har meldt sig, militæret har været sat ind, og der har også været international hjælp til slukningsarbejdet fra blandt andet Argentina.\nOmrådet af ufremkommelig tørskov har en meget lav befolkningstæthed, så skaderne har først og fremmest været miljømæssige. Men flere af områdets oprindelige folk er også blevet påvirket af brandene. Heriblandt chiquitanofolket, som Maria del Carmen Roca tilhører, og som driver smålandbrug i skoven til eget forbrug – ris, majs, bananer og den slags.\nFredag den 6. september underskrev Amazonas-landene Bolivia, Colombia, Ecuador, Peru, Brasilien, Surinam og Fransk Guyana den såkaldte Leticia-aftale. Aftalen skal blandt andet sikre koordinering af katastrofeberedskabet, øget satellitovervågning, genplantning af skov og give de oprindelige folk en mere central rolle i en bæredygtig udvikling.\nNgo’en MINGA organiserer 36 indianske landsbyer i San Ignacio-provinsen i Chiquitania og har arbejdet med bæredygtigt skovbrug og med at dyrke kaffe, citrusfrugter, mandler, majs, bønner og oprindelige træsorter. Organisationens formand, Diego Lino Olivares beskriver, hvordan der er stor forskel på verdens- og natursynet hos henholdsvis migranter fra andre dele af Bolivia og de oprindelige chiquitanofolk:\n»Vi har en idé om at passe på skoven og kun have små marker. Leve i fred og ro i harmoni med skoven. Men på det seneste har regeringen givet jord her til personer fra andre dele af landet. Og de tænker anderledes og vil rydde store områder og lave storskalalandbrug. Vi oplever udvidelsen af landbrugsarealet og for eksempel dyrkning af soja i stor skala som en stor trussel,« fortæller Diego Lino Olivares.\nHan og Maria del Carmen Roca går rundt mellem de brændte træstammer og asken fra branden.\n»Det er virkelig trist at se. Vi bør plante træer igen. Genoprette skoven. Skoven er en del af livet her. Vi plejede at lege gemmeleg her i skoven. Se, nu er det hele brændt ned. Der er ikke nogen steder at gemme sig længere,« siger Maria del Carmen Roca, som er vokset op i området.\nPå den anden side beskriver de to chiquitanoer dilemmaet mellem naturbevarelse og økonomisk udvikling:\n»Det letteste for os ville være at rydde området, hvor træerne er brændt, og så afgrøder som for eksempel soja. Vi ved godt, at det måske ikke er det bedste for naturen, for miljøet. Men vi skal jo leve af noget,« siger Maria del Carmen Roca.\nI juli udsendte Bolivias præsident, Evo Morales, et dekret, der tillader at rydde og brænde skovområder på op til 20 hektar. Før var det tilladte 5 hektar. Præsidentdekretet og skovbrandene i Bolivia kommer midt under valgkampen forud for præsidentvalget til oktober, hvor Evo Morales genopstiller. Brandene har sat Evo Morales under pres, og hans forspring i meningsmålingerne er skrumpet ind. Morales’ modstandere beskylder ham for at have været med til at tilskynde til brandene og for at have reageret alt for langsomt i forhold til at bekæmpe dem.\nSamtlige præsidentkandidater går dog ind for en udvidelse af landbrugsarealet i Bolivia, og Evo Morales har svaret igen ved at betone, at brandene ikke skyldes påsatte brande, men derimod klimaforandringer, voldsom tørke og stærk vind.\nDet har været officiel strategi fra regeringens side at udvide landbrugsarealet og gøre eksport af soja til dyrefoder, biodiesel og svinekød til omdrejningspunkt for den økonomiske udvikling i landet, der er blandt de fattigste lande i Sydamerika.\nIfølge den lokale ngo FAN er 70 procent af de aktuelle brande imidlertid opstået nær den såkaldte landbrugsgrænse – altså ved grænsen mellem landbrugsareal og skov. Men de seneste måneder har også været ekstraordinært tørre i området.\nPenge for at passe på skoven?\nAmazonas er ubestrideligt under forandring. De seneste årtier har der været voldsom migration til Amazonas og langt størstedelen af de nu over 30 millioner indbyggere i Amazonas er tilflyttere. De mange tilflyttere har indflydelse på de oprindelige folk og deres tilgang til jorden, fortæller Diego Lino Olivares:\n»Vi ser, hvordan de dyrker store markområder og tjener flere penge end os. De kan købe større biler, fjernsyn og andre ting til deres hjem. Så selv om vi har vores tilgang til skoven med at passe på den, så trækker det også i os at få del i den økonomiske udvikling, som vi ser.«\nPræsident Evo Morales har taget kritikken af sit dekret til efterretning og erklærede i slutningen af august »økologisk pause« i Chiquitania – hvilket blandt andet indebærer stop for salg af jord i området.\nMen MINGA-formand Diego Lino Olivares er indigneret over Morales økologiske pause:\n»Hvad skal vi så leve af her i Chiquitania? Vi vil gerne passe på skoven, ja. Men vi og vores børn skal jo også have mad på bordet, ikke?«\nHan slår i bilrattet, mens han kigger ud over de kilometervis af marker, der grænser op til den indianske landsby Consuelos fællesjorde. På markerne dyrkes blandt andet soja og majs, som i høj grad eksporteres til dyrefoder – og altså i sidste ende er led i kødproduktionskæden.\nBåde Diego Lino Olivares og Maria del Carmen Roca virker oprigtigt interesserede i og indstillede på at genplante og bevare skoven. Men de har brug for hjælp, siger de og foreslår en model lignende den, som Ecuadors tidligere præsident Correa foreslog i forhold til olieudvinding i nationalparken Yasuni i den ecuadorianske del af Amazonas: At nogle udefrakommende, for eksempel europæiske lande, betaler for at lade olien blive i jorden. Eller i tilfældet med Chiquitania: At institutioner eller andre lande betaler lokalbefolkningen for at passe på skoven i stedet for at rydde den og omlægge til landbrug.\n»Vi vil med glæde passe på skoven, hvis nogen vil betale os for at gøre det,« siger Maria del Carmen Roca.\nKnap så grønne bjerge\nVi besøger også Monte Verde, en anden del af Chiquitania, som er et stort indiansk territorium, hvor de lokale oprindelige folk har arbejdet med skovbevaring blandt andet med støtte fra den danske ngo Verdens Skove.\nMonte Verde betyder ’de grønne bjerge’, men bjergene er ikke længere grønne. De er nærmere sort-hvide af aske. I landsbyen Rio Blanco – det betyder den hvide flod – er der stort set ikke noget vand i floden, og landsbyen ligger hen som en spøgelsesby. Alle døre er lukkede med små hængelåse, der er ingen betjening i den lokale kiosk, og en hane står og glaner i døråbningen. Næsten ingen er tilbage i landsbyen, fordi beboerne har måttet evakueres på grund af røgen.\n33-årige Pedro Castro Mendoza, der tilhører chiquitanofolket, er en af de få tilbageværende.\n»Skoven er det, vi lever af – den er vores rigdom. Vi er virkelig triste. Hvad skal der ske nu med vores natur? Vi ved det ikke. Floden er fyldt med aske. Vi har ikke rent vand. Alt er fuldstændigt udtørret. Vores kvæg står midt i asken, græsset til dem er brændt. Vi har brug for mad til vores dyr,« siger Pedro Castro Mendoza og fortæller om de voldsomme oplevelser de seneste uger, hvor brandene hærgede i landsbyen:\n»Det var værst om natten og tidligt om morgenen. Det var ikke til at sove for den. Flammerne havde omringet landsbyen, vi havde bare vores macheter og plastikspande – vi kunne ikke kontrollere ilden.«\nTre ugers forsinkelse\nI provinshovedstaden Consepción møder jeg Margot Céspedes, som er koordinator hos den bolivianske ngo APCOB, som arbejder med oprindelige folk i delstaten Santa Cruz, og som er partnerorganisation med danske Verdens Skove. Det indianske territorium Monte Verde har stået i brand i næsten en måned. Og der er brændt over 30.000 hektarer, hvilket har påvirket omkring 20 landsbyer alene i Concepción kommune. Margot Céspedes er kritisk over for myndighedernes langsomme indgriben:\n»De lokale myndigheder sendte først brandmænd ud efter næsten tre uger, men på det tidspunkt brændte skoven allerede helt ukontrollerbart. Og den brænder stadig. Branden ødelægger stadig skoven og påvirker landsbyerne. Følgerne er virkelig alvorlige, for landsbyerne lever af skoven, den er deres levebrød.«\nMangel på rent vand og sygdomme som følge af brandene er et udbredt fænomen. For Margot Céspedes er der tale om meget mere end skov, der er brændt ned:\n»For de oprindelige folk er skoven ikke bare en råstofressource. For dem er skoven levende, den har sine ånder, som regerer den, og de oprindelige folk er meget respektfulde omkring dette. Kort sagt: Skoven er det store hus, de bor i, og som udgør deres levegrundlag.«\nEfter besøget i resterne af chiquitanofolkenes skov ankommer vi sidst på dagen til provinshovedstaden San Ignacio de Velasco. Solen er knaldorange. De seneste dage i områderne berørt af skovbrandene i Chiquitania har budt på ekstraordinært farverige og smukke solnedgange.\n»Solen bliver trist af røgen,« konstaterer Diego Lino Olivares.\nRejsen til Chiquitania var støttet af ngo’erne Oxfam IBIS og Verdens Skove.\n10. september, 2019 - 09:44\nDet værste er måske endda ikke at skoven brænder. Det værste er at vi endnu ikke har forstået at planeten skal holdes dækket af plantevækst så meget af året som muligt. Landbrug der respekterer og efterligner naturen, kan både producere masser af sund mad og helbrede klimaet. Plantevæksten trækker CO2 ud af atmosfæren, skaffer tykkere muldlag, nedbryder metan, modvirker tab af vand, næringsstoffer, kemi (og jordpartikler der tabes til havet og spolerer livet der). Muldlaget sikrer desuden by og land mod oversvømmelser og jorskred. Plantevæksten holder jordoverfladen kølig, bl.a. fordi den fordamper vand, der sender latent varme op i atmosfæren, hvor en del tabes til rummet. At en planet med genoprettet plantedække også hjælper natur og biodiversitet er logik. Seje folk har store planer, feks at genskabe en Sinai halvø, dækket af plantevækst som for tusinder af år siden... Så på John D Liu <3\n10. september, 2019 - 10:12\nAfbrænding af Amazonas, sort og ‘sort’ økonomi.\n“Indigenous leaders have also voiced their criticism. Alex Villca, an indigenous leader in the Amazon region and spokesman for the indigenous rights group Contiocap said that the government was to blame for the fires.\n"We need to hold Evo Morales to account for this situation. When is he going to account for all of this?\nHe needs to be held accountable for all the times that the rights of the indigenous people have been violated, as well as those of mother nature," he said.\nCocaine Production Is Spiking in Peru and Bolivia, and It Could Keep Going Up\n“The international fight against drug trafficking continues to go poorly in South America’s Andean region, and signs suggest it won’t be improving anytime soon. New figures released this month by the United States show that Peru and Bolivia have stalled, if not taken steps backward, in their attempts to eradicate prolific cocaine production within their borders.\nThe annual U.S. survey of Peru and Bolivia, which has been undertaken to varying degrees since the office’s creation in 1989, aims to estimate how much cocaine is being produced there.\nMost of it ends up moving across borders and around the globe as part of the drug trade.\nSuch a dark and hidden network of operations makes it difficult to come up with specific and accurate estimates for drug production.\nOfficials generally agree that tallying arrests, drug seizures and lab closures is not actually as accurate as analyzing the amount of land being dedicated to growing coca, the plant used to make the drug.“\n“The coca growers’ conflict shines a spotlight on a regional divide that has shadowed President Morales’ move to legalize traditional coca use in the country.\nThe question at its heart: Is the Bolivian government genuine in its claims of “coca yes, cocaine no,” or is it merely undermining traditional growers while permitting production that fuels the illegal market?\nThe 2017 Coca Law brought the legal area of coca cultivation in the country up to 22,000 hectares 14,300 in Yungas and 7,700 in Chaparé. According to a 2013 study, the legal coca market can be supplied by 14,700 hectares of coca, implying an excess of roughly 7,000 hectares.\nThe 2017 coca cultivation surveyproduced by the United Nations Office on Drugs and Crime (UNODC) estimated the total area under coca cultivation in the country at 24,500 hectares, implying that up to 9,800 hectares are entering the illegal market”\n“The following export product groups represent the highest dollar value in Bolivian global shipments during 2018 at the 2-digit Harmonized Tariff System (HTS) code level.\nAlso shown is the percentage share each export category represents in terms of overall exports from Bolivia.\nMineral fuels including oil: US$3.1 billion (35% of total exports)\nOres, slag, ash: $2.3 billion (26.1%)\nGems, precious metals: $1.4 billion (15.1%)\nFood industry waste, animal fodder: $544.1 million (6.1%)\nTin: $318.2 million (3.5%)\nAnimal/vegetable fats, oils, waxes: $294.3 million (3.3%)\nFruits, nuts: $255 million (2.8%)\nCereals: $89.7 million (1%)\nOil seeds: $77.6 million (0.9%)\nFertilizers: $67.8 million (0.8%)\nBolivia’s top 10 exports accounted for 94.6% of the overall value of its global shipments.\nThe food industry waste and animal fodder category posted the fastest gain in value, up 49% from 2017 to 2018.\nIn second place for improving export sales were animal or vegetable fats, oils and waxes which appreciated by 29.8%.\nExported fruits and nuts rose 26.6% year over year.\nBolivia’s most valuable export products are petroleum gases (33.7% of total) trailed by zinc (12.1%), gold (13%), soya-bean oil cake plus other solid residues (5.9%), precious-metal ores and concentrates (also 5.9%), then unprocessed tin (3.5%).”\n10. september, 2019 - 12:09\nJeg synes ellers, at jeg for ganske få dage siden så et nyhedsklip, hvor bl.a. Morales skrev under på en aftale om at beskytte sydmerikas regnskove.\n10. september, 2019 - 12:59\nDer er meget på spil for Morales, der som du rigtigt skriver, har taget mod hjælp fra USA ca. 2000 brandfolk og et Boring 747 brandsluknings fly.\nUSA er den største handelspartner uden for Sydamerika.\nDer er ligeledes meget på spil for Brasiliens præsident, Jair Bolsonaro, og hans ligeledes påsatte brande til verdens lunger i Amazonas, Bolsonaro der skrev på Twitter, at EU-Mercosur-aftalen er historisk en af de vigtigste aftaler nogensinde for hans land.\nSoya produktion, oksekød, flammerne i Amazonas og klimaforandringer er nu en EU velsignelse, må vi nok forstå!\nEU/USA oksekød frihandelen er indgået med USA’s præsident, Donald Trump, fredag 2. august 2019.\nEU-Mercosur-aftalen om primært oksekød og soya er indgået 22. juli 2019.\nDu ser vel mønstret Torben Skov.\n10. september, 2019 - 13:43\nJa. Man skal vist være temmelig forblændet for at undgå det :o/\n10. september, 2019 - 14:23\nVist fortsat ikke ratificeret af hverken Frankrig eller Italien. Så vidt det fremgår kræver aftalen kun flertal i EU, men uden Frankrigs samtykke er intet næppe afgjort.\nDer er de franske landmænd og afbrændingen i Amazonas at medregne.


Det afsluttede forhold | Tinderslut Det afsluttede forhold – Tinderslut\nJa. Så er jeg endnu en gang endt i blogland, for at dele ud af diverse underlige oplevelser i\nDet afsluttede forhold\nJeg tænkte at det måske var passende, at starte med at fortælle om Eksen. Altså ham jeg for nyligt slog op med efter 4 år. Og efterlod hjerteknust. Jeg må indrømme at jeg sjældent har følt mig så kællingeagtig, som da jeg tog den beslutning. Men det var altså bare ikke dét, for mig. Han var all in på babyer lige om lidt, det idylliske landliv og alt det shit. Og det er altså bare ikke mig. På den der baby-front, så skal jeg nok være tættere på de 40 end på de 20, når det skal være en realitet. Hvis det altså overhovedet skal være en realitet.\nNå altså.. Så jeg følte mig kvalt, omklamret og ikke mindst panisk. Eksen er jo sød nok, det er slet ikke det. Og han er da også pæn at se på. Men vi kunne nok ikke være mere forskellige – det elskede jeg i starten, men det var blevet til en ting jeg ikke kunne leve med. Så jeg skred. Og han græd snot. Igen og igen og igen. Og det gør han stadig. Jeg kan ikke huske den sidste samtale vi havde, som der ikke endte med tudefjæs (altså ham). Og selv-fucking-følgelig havde/har vi aftalt at vi skal forblive venner. Dét tror jeg næppe ender lykkeligt. Men vi må vente og se. Alt er en faktor når tvivlen sætter ind.\nOg så havde jeg nok i bund og grund bare brug for kun at tænke på mig. Før Eksen havde jeg nemlig en anden kæreste i 2 år, og de overlappede nærmest hinanden, ham og Eksen. Jeg kendte slet ikke mig selv som voksen, uden en kæreste. Og det er sgu en vigtig ting. Især fordi jeg faktisk er ret nice – og det vidste jeg slet ikke!\nForandringer i mit forhold….\nAt føle sig presset til sex, når man er i et forhold...\nJa. Så er jeg endnu en gang endt i blogland, for at dele ud af diverse underlige oplevelser i min nye singletilværelse. Dog har jeg …


Motion og Café for kræftramte kommer til Hobro | Mariagerfjord | amtsavisen.dk\nI dag - onsdag 19. april - er der første åbningsdag ved Motion og Café i Hobro. Dermed kan kræftramte i Mariagerfjord Kommune nu deltage i fælles træning i både Hadsund og Hobro. Arkivfoto\nMariagerfjord Kommune og Kræftens Bekæmpelse er gået sammen om at udvide tilbuddet Motion og Café, som hidtil kun har været i Hadsund. Men i dag åbner en ny afdeling også i Hobro.\nHobro: Igennem en årrække har Motion og Café i Hadsund været et populært tilholdssted for kræftramte, der har haft et behov for træning og socialt samvær med andre, der stod i samme situation.\nMen nu er man nået til enighed om at udvide tilbuddet, så det også bliver at finde i den vestlige del af kommunen - nemlig i Hobro. Og den nyhed briger glæde hos sygeplejerske og forløbskoordinator Line de Vries fra Mariagerfjord Kommune.\n- Mennesker, der er ramt af kræft, har stor glæde af at motionere og være sammen med andre, der er i samme situation som dem selv. I Motion og Café mødes de med ligestillede og bliver inspireret til at få en mere aktiv hverdag, ligesom de får hjælp og støtte til at acceptere det at leve med en kræftdiagnose, fortæller Line de Vries om det nye tiltag i Hobro, der altså har første åbningsdag i dag.\nMennesker, der er ramt af kræft, har stor glæde af at motionere og være sammen med andre, der er i samme situation som dem selv. I Motion og Café mødes de med ligestillede og bliver inspireret til at få en mere aktiv hverdag.\nLine de Vries, sygeplejerske og forløbskoordinator\nDet er Kræftens Bekæmpelse og Mariagerfjord Kommune, der står bag Motion og Café, som er bemandet med frivillige.\nI forbindelse med at tilbuddet slår dørene op i Hobro er de derfor på udkig efter flere frivillige, der vil give en hånd med, når der skal afvikles sociale aktiviteter for kræftramte.\nJens Rasmussen er aktiv i Kræftens Bekæmpelse og én af de frivillige, der har valgt at bakke op om initiativet med Motion og Café i Hobro.\n- Min drivkraft bag at være frivillig i Motion og Café er, at jeg ønsker at bruge min fritid på noget meningsfuldt. Samtidig kommer jeg ud blandt andre, som står i en lignende situation som mig, der er ramt af kræft, fortæller Jens Rasmussen.\nMotion og Café kommer til at finde sted hver onsdag eftermiddag på Hobro Alderdomshjem i Fayesgade, og folkene bag tilbuddet håber, at mange borgere får lyst til bakke op om initiativet.\n- Vi glæder os meget til at byde velkommen her i Hobro. Vi håber, at vi også her får et hold, hvor der hersker en positiv energi, om end det stadig er okay at være påvirket af sin sygdom, siger Line de Vries.\nMan kan læse mere om det nye tilbud til kræftramte på Mariagerfjord Kommunes hjemmeside www.mariagerfjord.dk.


DKK 179.00 DKK 149.90\nBrug rabatkoden “Glas låg” og få halv fragt!\nTil Vare nr: 132,232,732,2032,17132,17232,17732.172032\nGlas låg, meget brugervenligt og hygiejnisk, bakelit knop som tåler 260 C, opvaskemaskine egnet\nGastrolux Glas låg 32 cm. antal\nVarenummer (SKU): 35535 Kategori: Gastrolux glaslåg Tags: Glas låg, Glaslåg\nEt godt glas låg med perfekt pasform er ikke bare vigtigt når du koger kartofler, ris og pasta. Det optimerer også tilberedningen af både kød, grøntsager, supper og grød fordi låget virker som en symbiose med gryden eller panden og sikrer at resultater bliver perfekt hver gang.\nGlas lågene passer til de fleste gryder og pander. Ved at kigge på beskrivelsen af de forskellige glas låg kan du se, hvilke låg der passer til hvilke modeller. Du kan derfor ganske nemt bestille et nyt eller flere låg til din Gastrolux gryde eller pande.\nEn af fordelene ved vores glas låg er, at de er utrolig lette at rengøre, og så kan de sagtens tåle en tur i opvaskemaskinen.


Menneskets voksende kærlighedsaffære med robotter\nIndsendt af: Greg Nichols Februar 8, 2019\nAvanceret teknologi øger og demonstrerer evnen til at forårsage unaturlig følelsesmæssig afhængighed hos mennesker. Gaming, sociale medier og internetafhængighed var bare starten. Nu er folk 'forelsket' i robotter, der ser ud som modsat køn. ⁃ TN Editor\nSexrobotter sælges til fysisk fornøjelse, men følelsesmæssigt opfylder forholdet til maskiner tættere, end du måske tror.\nEn af de store robotikhistorier for 2018, i det mindste i mainstream-pressen, var ankomsten af flere sexrobotter på markedet. De fleste af disse tager en kvindelig form, antropomorfe fantasier som Synthea Amatus's Samantha og RealBotix's Harmony, der har hævet øjenbrynene og fremkaldt international dækning, ansporet i ikke en mindre del af stormende stiftere og spirende rivaliteter.\nRobot bordeller, har i mellemtiden dukkede op i Toronto og Paris, og en anden blev forhindret i at handle i Houston. Pontificators har pontificeret om, hvorvidt dette er en god ting eller et tegn på en samfund på skids, og meget af kritikken har (med rette, efter min mening) fokuseret på, hvordan disse robotter repræsenterer kvinder, både i udseende og som passive genstandsbegivenheder. Næsten som urværk, ”Mandlige” robotter med bioniske peniser er nu på vej.\nDette var selvfølgelig uundgåeligt. Det sexteknologi er værd $ 30B, og sex har længe været en drivkraft for teknologisk innovation fra Kong Edward VIIs kinky sexstol og sort netværkstilsluttet sexlegetøj med alvorlige sikkerhedsmangler til nye former for deltagende VR-porno.\nDen nuværende vifte af sexrobotter er netop det, enheder til fantasifyldig film og fysisk fornøjelse, og teknologien, helt ærligt, er ikke så meget mere overbevisende end ikke-robot sexdukker. Men en dag kommer uden tvivl, hvor en robot springer hen over Uncanny Valley og passerer mønstre som en tænkende og tankevækkende ledsager. Vi bruger ofte ord som "kærlighed" og "besat" til at beskrive vores forbindelse med gadgets, men fra et menneskeligt synspunkt er det endda muligt at elske en maskine på samme måde som vi kan elske en anden person?\nEt emne litteratur om emnet dukker op fra områderne adfærdsvidenskab og interaktion mellem menneske-robot. En bog af David Levy kaldet Kærlighed og sex med robotter dybt og overbevisende udforsker emnet. I 2015 Elizabeth Phillips, Ph.D., nu adjunkt i Institut for Adfærdsvidenskab og Ledelse og i Warfighter Effektivitet Research Center (WERC) ved US Air Force Academy, holdt et foredrag om robotintimitet ved Orlando Nerd Nite og Smithsonian's Future is Here-festivalen i Washington, DC, der delvis trak til Levys bog og er stadig den smarteste kortfattede udforskning af det emne, jeg har hørt.\nProfessor Phillips hævder, at der vil være et uundgåeligt spring til kærlighed og sex med robotter, men for at forstå hvorfor, er vi nødt til at forstå, hvordan mennesker danner forhold til mennesker, og hvordan de forelsker sig. Dette er verden Vedhæftningsteori, først udtænkt for at beskrive forholdet mellem spædbørn og mindst en primær plejeperson. Teorien hævder, at der er en evolutionær fordel for menneskelige spædbørn at knytte sig til en plejer tidligt i livet for komfort og sikkerhed. Bemærkning behøver ikke at være gensidig, selvom det kan være.\nTi grunde til, at vi forelsker os\nTeorien strækker sig til voksne forhold, som er født ud af den observation, at spædbørn, der ikke knytter sig til en plejeperson tidligt, har svært ved at danne interpersonlige forhold senere i livet. Men det forklarer ikke fuldt ud mekanismerne for kærlighed, hvordan og hvorfor folk faktisk forelsker sig i en anden person. Dette emne er rådet for en lang række socialpsykologiske undersøgelser, og den generelle enighed er, at der er 10 primære grunde til, at folk forelsker sig. (Dr. Phillips påpeger, at dette ofte repræsenteres som 10 + 1, da alle grundene til, at vi forelsker os, er baseret på fysisk nærhed til en anden person.)\nVoksende numre forelsker sig i en ...\nGoogle-teknokrater elsker Kina, fordi det er et teknokrati\nKvinde forelsker sig i robot, vil gifte sig med den


Feriehus - Fjellerup , Danmark - D74607 | Novasol\nForside / Europa / Danmark / Djursland / Fjellerup Strand / D74607\nEt fantastisk luksusferiehus der indeholder alt hvad I kan ønske jer til en vellykket ferie. En hyggelig stue-/køkkenafdeling, dejlige soverum og to badeværelser hvoraf det ene indeholder et spabad, hvor I kan nyde afslappende undervandsmassage. Feriehuset ligger i gåafstand til den pragtfulde og meget børnevenlige sandstrand, hvor I kan boltre jer på varme sommerdage men også gå ture langs kysten hele året rundt kan anbefales. Indenfor en halv times kørsel ligger flere attraktioner, deriblandt Djurs Sommerland, Kattegat Centret, Gl. Estrup Herregård, Mejlgård Slot og Ree Park.